title: Решение на Съвета от 4 септември 1981 година относно сключването на Конвенцията за опазване на живите морски ресурси на Антарктика

text:
               11/ 03

               BG

               Официален вестник на Европейския съюз

               178

         31981D0691

               L 252/26

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 4 септември 1981 година
   относно сключването на Конвенцията за опазване на живите морски ресурси на Антарктика
   (81/691/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската икономическа общност, и по-специално член 43 от него,
   като взе предвид предложението на Комисията (1),
   като взе предвид становището на Европейския парламент (2),
   като има предвид, че крехкото екологично равновесие в Антарктическия океан изисква управлението и опазването на живите морски ресурси в него да бъдат международно регламентирани;
   като има предвид, че за тази цел, по време на дипломатическата конференция, състояла се в Канбера през месец май 1980 г. с участието на Общността, беше изготвена международна конвенция за опазването на живите морски ресурси, наричана по-долу „конвенцията“;
   като има предвид, че Конвенцията ще влезе в сила на 30-ия ден след датата на депозирането на осмия инструмент за ратифициране; като има предвид, че след влизането в сила на конвенцията, Общността може да се присъедини към нея;
   като има предвид, че с оглед да допринесе за опазването на ресурсите в областта, обхваната от конвенцията, и в която рибарите на Общността извършват дейностите си, е необходимо Общността да се присъедини към конвенцията,
   РЕШИ:
   Член 1
   Конвенцията за опазване на живите морски ресурси на Антарктика се одобрява от името на Европейската икономическа общност.
   Текстът на конвенцията е приложен към настоящото решение.
   Член 2
   Председателят на Съвета депозира инструмента за одобрение при австрийското правителство в съответствие с член XXVIII от конвенцията (3).
   Член 3
   Настоящото решение се публикува в Официален вестник на Европейските общности.

      Съставено в Брюксел на 4 септември 1981 година.

            За Съвета

            Председател

         P. WALKER

      (1)  ОВ С 317, 4.12.1980 г., стр. 4.

      (2)  ОВ С 101, 4.5.1981 г., стр. 116.

      (3)  Датата на влизане в сила на конвенцията по отношение на Общността ще бъде публикувана в Официален вестник на Европейските общности от Генералния секретариат на Съвета.


title: Решение на Съвета от 18 март 1975 година за сключване на Международна конвенция за опростяване и хармонизация на митническите процедури и приемане на приложението към нея относно митническите складове

text:
Важна правна забележка

|

31975D0199

Официален вестник n° L 100 , 21/04/1975 стр. 0001 - 0001 специално финландско издание: глава 2 том 2 стр. 0036  специално гръцко издание: глава 02 том 12 стр. 0005  специално шведско издание: глава 2 том 2 стр. 0036  специално испанско издание: глава 02 том 2 стр. 0233  специално португалско издание глава 02 том 2 стр. 0233  специално чешко издание глава 02 том 01 стр. 26  - 26 специално испанско издание глава 02 том 01 стр. 26  - 26 специално унгарско издание глава 02 том 01 стр. 26  - 26 специално литвийско издание глава 02 том 01 стр. 26  - 26 LV.ES глава 02 том 01 стр. 26  - 26 MT.ES глава 02 том 01 стр. 26  - 26 PL.ES глава 02 том 01 стр. 26  - 26 SK.ES глава 02 том 01 стр. 26  - 26 специално словенско издание глава 02 том 01 стр. 26  - 26

		19750318Решение на Съветаот 18 март 1975 годиназа сключване на Международна конвенция за опростяване и хармонизация на митническите процедури и приемане на приложението към нея относно митническите складове(75/199/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид препоръката от Комисията,като има предвид, че Международната конвенция за опростяване и хармонизация на митническите процедури, договорена в рамките на Съвета за митническо сътрудничество, може да допринесе ефективно за развитието на международната търговия;като има предвид, че в съответствие с член 11 от тази конвенция всяка договаряща страна, при сключването на Конвенцията, приема едно от приложенията към нея; като има предвид, че вследствие на това Общността следва да приеме приложението относно митническите складове;като има предвид, че вследствие на това Конвенцията следва да бъде сключена, а приложението към нея да бъде прието,РЕШИ:Член 1Международната конвенция за опростяване и хармонизация на митническите процедури и приложението към нея относно митническите складове се сключва и приема от името на Общността.Текстовете на конвенцията и приложението са включени в приложението към настоящото решение.Член 2Председателят на Съвета е оправомощен да определи лицата, които са упълномощени да подпишат Конвенцията, посочена в член 1, и да приемат приложението, също така посочено в член 1, и да им предостави правомощията, необходими, за да обвържат Общността.Тези лица също така нотифицират Генералния секретар на Съвета за митническо сътрудничество, че за прилагането на цитираното приложение митническите територии на държавите-членки на Европейската икономическа общност се разглеждат като единна територия.Съставено в Брюксел на 18 март 1975 година.За СъветаПредседателR. Ryan--------------------------------------------------19750318ПРИЛОЖЕНИЕ--------------------------------------------------19750318Международна конвенция за опростяване и хармонизиране на митническите процедуриПРЕАМБЮЛДОГОВАРЯЩИТЕ СЕ СТРАНИ по настоящата конвенция, съставена под ръководството на Съвета за митническо сътрудничество,КАТО ОТБЕЛЯЗВАТ, че разликите в националните митнически процедури биха могли да възпрепятстват международната търговия и други форми на международен обмен,КАТО ОТЧИТАТ, че е в интерес на всички държави да развиват подобна търговия и обмен и по този начин насърчават международното сътрудничество,КАТО ОТЧИТАТ, че улесняването и хармонизирането на националните митнически процедури може ефективно да допринесе за развитието на международната търговия и други форми на международен обмен,УБЕДЕНИ, че международен инструмент, съдържащ разпоредби, които отделните държави започват да прилагат, веднага щом това стане възможно, постепенно ще доведе до висока степен на улесняване и хармонизиране на националните митнически процедури, което е една от основните цели на Съвета за митническо сътрудничество,СЕ ДОГОВОРИХА ЗА СЛЕДНОТО:ГЛАВА IОпределенияЧлен 1За целите на настоящата конвенция:a) понятието "Съветът" означава организацията, създадена по силата на конвенцията, основаваща Съвет за митническо сътрудничество, подписана на 15 декември 1950 г. в Брюксел;б) понятието "Постоянен технически комитет" означава Постоянния технически комитет на Съвета;в) понятието "ратификация" означава ратификация, приемане или одобрение.ГЛАВА IIОбхват на конвенцията и структура на приложениятаЧлен 2Всяка договаряща се страна предприема действия по улесняването и хармонизирането на националните си митнически режими и процедури и за тази цел, и за да се съобрази с разпоредбите на настоящата конвенция, прилага стандартите и препоръчителните практики в нейните приложения. Тези разпоредби не ограничават договаряща се страна да предоставя повече от предвидените в тях улеснения, и на всяка договаряща се страна се препоръчва отпускане на повече и по-широки улеснения, доколкото това е възможно.Член 3Разпоредбите на настоящата конвенция не изключват прилагането на забрани или ограничения, наложени по силата на националното законодателство.Член 4Всяко приложение на настоящата конвенция се състои по принцип от:a) увод, в който се излагат накратко всички въпроси, разгледани от това приложение;б) определения за основните митнически понятия, използвани в това приложение;в) стандарти, които представляват разпоредби, чието общо приложение се счита за необходимо за постигане на улесняването и хармонизирането на митническите процедури;г) препоръчителни практики, които представляват разпоредби, чието прилагане се счита за напредък към улесняване и хармонизиране на митническите процедури, като възможно най-широкото им прилагане е желателно;д) бележки, даващи насоки за възможния ход действия при прилагане на стандарта или съответната препоръчителна практика.Член 51. Всяка договаряща се страна, която приеме това приложение, се счита че приема всички съдържащи се в него стандарти и препоръчителни практики, освен когато при приемане на приложението или по всяко време след това не извести Генералният секретар на Съвета за този/тези стандарт/и и препоръчителна/и практика/и, за които представи резерви, като посочи съществуващи различия между разпоредбите на националното законодателство и въпросния/ите стандарт/и и препоръчителна/и практика/и. Всяка договаряща се страна, която е представила резерви, може по всяко време да ги оттегли, като извести Генералния секретар и посочи в известието си датата, от която оттеглянето им влиза в сила.2. Всяка договаряща се страна, приела приложението, се задължава поне веднъж на всеки три години да преразглежда включените в него стандарти и препоръчителни практики, в частност тези, относно които е представила резерви, като ги сравни с действащите разпоредби на националното си законодателство и извести Генералния секретар на Съвета за резултата от това преразглеждане.ГЛАВА IIIРоля на Съвета и на Постоянния технически комитетЧлен 61. По реда, определен в настоящата конвенция, Съветът упражнява надзор над администрирането и развитието на конвенцията. В частност той взема решения за включване на нови приложения към конвенцията.2. За тези цели Постоянният технически комитет, под управлението на Съвета и съобразно насоките, давани от Съвета, разполага със следните функции:a) да подготвя нови приложения и да ги предлага на Съвета за приемане с оглед включването им в настоящата конвенция;б) да представя на Съвета предложения за изменения на настоящата конвенция или на нейни приложения, които счита за необходими, и в частност предложения за изменения към текстовете на стандарти и препоръчителни практики, и за надграждане на препоръчителни практики в стандарти;в) да представя мнения и становища по всички въпроси, свързани с приложението на настоящата конвенция;г) да изпълнява такива задачи, каквито Съветът нареди във връзка с разпоредбите на настоящата конвенция.Член 7При гласуване в Съвета и в Постоянния технически комитет всички приложения се разглежда като отделна конвенция.ГЛАВА IVСмесени разпоредбиЧлен 8По смисъла на настоящата конвенция всички приложения или приложения, приет/и от договаряща се страна, се считат за неделима част от конвенцията, а по отношение на тази договаряща се страна всяка препратка към конвенцията ще включва и позоваване на въпросното приложение или приложения.Член 9Договарящи се страни, които формират митнически или икономически съюз, декларират пред Генералния секретар на Съвета, че с оглед прилагането на определено приложение на настоящата конвенция териториите им се разглеждат като единна територия. При всеки случай, когато в резултат на подобно известие се установят различия между разпоредбите на това приложение и на действащото законодателство на територията на договарящите се страни, съответните държави вписват резерва към въпросния стандарт или препоръчителна практика по реда на член 5 от конвенцията.ГЛАВА VЗаключителни разпоредбиЧлен 101. При възникване на спор или разногласие между две или повече от договарящите се страни по въпроси, свързани с тълкуването или приложението на настоящата конвенция, спорещите страни полагат всички усилия да уредят въпроса с преговори помежду си.2. Спор, който не може да се разреши с преговори, се предоставя от спорещите договарящи се страни пред Постоянния технически комитет, който разглежда спорния въпрос и излиза с препоръки за уреждането му.3. Когато Постоянният технически комитет не може да разреши спора, той предоставя въпроса на Съвета, който от своя страна излиза с препоръки по реда на член III, буква д) от създаващата го конвенция.4. Спорещите договарящи се страни имат право предварително да се договорят да приемат като задължителни съответно препоръките на Постоянния технически комитет или Съвета.Член 111. Всяка държава-членка на Съвета и всяка държава, членуваща в ООН или специализираните им органи и агенции, може да стане договаряща се страна по настоящата конвенция:a) като я подпише, без да се въздържи от ратифицирането ѝ;б) като депозира инструмент за ратификация, след като е подписан по реда на ратификацията, илив) като го приеме заедно с нея.2. Настоящата конвенция е отворена за подписване от страна на държавите, изброени в параграф 1 на настоящия член, до 30 юни 1974 г. в седалището на Съвета в Брюксел. След тази дата тя остава отворена за присъединяването им.3. Всяка държава, която не членува в изброените в параграф 1 на настоящия член международни организации, която получи покана за членство от Генералния секретар на Съвета, по молба от Съвета има право да стане договаряща се страна по настоящата конвенция, като се присъедини към нея след влизането ѝ в сила.4. Всяка държава, упомената в параграф 1 или 3 на настоящия член, към датата на подписване, ратифициране или присъединяване към настоящата конвенция посочва приложение или приложения, които приема, като задължително приема поне едно приложение. Впоследствие тя известява Генералния секретар на Съвета, когато приема едно или повече допълнителни приложения.5. Текстът на ратификацията или присъединяването се депозира при Генералния секретар на Съвета.6. Генералният секретар на Съвета известява договарящите се страни по настоящата конвенция, останалите подписващи я държави, държавите-членки на Съвета, които не са договарящи се страни по конвенцията, и Генералния секретар на Обединените нации за всяко ново приложение, което Съветът реши да включи към настоящата конвенция. Договарящите страни, които приемат новото приложение, известяват Генералния секретар на Съвета по реда на параграф 4 от настоящия член.7. Разпоредбите на параграф 1 от настоящия член се отнасят и за митническите или икономически съюзи, упоменати в член 9 от конвенцията, в частност когато задълженията, произтичащи от инструментите, създаващи въпросните митнически или икономически съюзи, задължават пряк контакт с техните компетентни органи. Независимо от това тези органи нямат право на глас.Член 121. Настоящата конвенция влиза в сила, три месеца след като пет от държавите, изброени в параграф 1 на член 11, са я подписали без въздържане от ратифицирането ѝ или са депозирали инструментите си за ратификация или присъединяване към конвенцията.2. За всяка държава, подписваща без въздържане от ратификация, ратифицираща или присъединяваща се към настоящата конвенция, след като петте държави са я подписали без въздържане от ратифицирането ѝ или са депозирали инструментите си за ратификация или присъединяване, конвенцията влиза в сила, три месеца след като споменатата държава е подписала без въздържане от ратифицирането ѝ или е депозирала инструментите си за ратификация или присъединяване.3. Всяко приложение към настоящата конвенция влиза в сила, три месеца след като пет договарящи се страни приемат приложението.4. За всяка държава, която приеме приложение след приемането му от пет държави, това приложение влиза в сила три месеца от датата на официалното известие за приемането му.Член 131. Всяка държава има право към датата на подписване на настоящата конвенция без въздържане от ратифицирането ѝ или депозиране на инструментите си за ратификация или присъединяване, или по всяко време след тази дата да декларира в известие до Генералния секретар на Съвета, че действието на настоящата конвенция се разпростира на всички или на част от териториите, за чиито международни отношения отговаря. Това известие влиза в сила три месеца след датата на получаването му от Генералния секретар на Съвета. Конвенцията не се прилага за изброените в известието територии, преди да е влязла в сила за въпросната държава.2. Всяка държава, представила известие по реда на параграф 1 на настоящия член за разпростиране на действието на настоящата конвенция на територии, за чиито международни отношения отговаря, има право да извести Генералния секретар на Съвета по описания в член 14 ред, че въпросната територия повече няма да прилага конвенцията.Член 141. Настоящата конвенция е безсрочна, но всяка договаряща се страна има право да я денонсира по всяко време след влизането ѝ в сила по реда на член 12.2. Денонсирането се известява с писмен документ, депозиран при Генералния секретар на Съвета.3. Денонсирането влиза в сила шест месеца след датата на получаване на писмения документ за него от Генералния секретар на Съвета.4. Всяка една разпоредба на параграфи 2 и 3 от настоящия член се прилага също така и за приложенията по тази конвенция, като всяка договаряща се страна има право по всяко време след датата на влизането им в сила по реда на член 12 от конвенцията да оттегли присъединяването си към едно или друго приложение. Когато една договаряща се страна оттегли присъединяването си към всички приложения, се счита за отхвърлила конвенцията.Член 151. Съветът препоръчва изменения към настоящата конвенция. Всяка договаряща се страна трябва да бъде поканена от Генералния секретар на Съвета да участва в обсъжданията на предложените допълнения и изменения на конвенцията.2. Текстът на всяко предложено изменение се предава от Генералния секретар на Съвета на всички договарящи се страни по настоящата конвенция до останалите подписали я страни и тези държави-членки на Съвета, които не са договарящи се страни по конвенцията.3. В срок от шест месеца от датата, на която предложеното изменение е предадено по надлежния ред за обсъждане, всяка договаряща се страна или — когато въпросното изменение засяга действащо приложение — всяка договаряща се страна, приела това приложение, известява Генералния секретар на Съвета, че:a) има възражения по предложеното изменение илиб) въпреки намерението си да приеме препоръчаното изменение, в тази държава все още не са налице необходимите за приемането му условия.4. Когато договаряща се страна изпрати до Генералния секретар на Съвета известие по смисъла на параграф 3, буква б) от настоящия член, тя има право, доколкото не е известила Генералния секретар за приемането си на предложеното изменение, да представи възражение по въпросите, засегнати в това изменение, в срок от девет месеца след изтичане на срока от шест месеца по реда на параграф 3 от настоящия член.5. Когато се представи възражение на предложеното изменение по реда, определен в параграфи 3 или 4 от настоящия член, въпросното изменение се счита за отхвърлено и не влиза в сила.6. Когато не се представят възражения на предложеното изменение по реда, определен в параграфи 3 или 4 от настоящия член, въпросното изменение се приема, считано от следната дата:a) когато никоя от договарящите се страни не е изпратила известие по реда на параграфи 3, буква б) от настоящия член, след изтичане на периода от шест месеца по реда на параграф 3;б) когато някоя от договарящите се страни е изпратила известие по реда на параграф 3, буква б) от настоящия член, на по-ранната от следните две дати:i) датата, до която всички договарящи се страни, които са изпратили подобни известия, са известили Генералния секретар на Съвета за приемането на предложеното изменение, като когато известията за приемане са изпратени преди изтичане на срока от шест месеца съгласно параграф 3 от настоящия член, за тази дата се приема датата на изтичане на въпросния шестмесечен срок;ii) датата на изтичане на деветмесечния срок по реда на параграф 4 от настоящия член.7. Всяко изменение, считано за прието, влиза в сила шест месеца след датата, на която е прието, или при наличие на различен срок, определен в предложеното изменение, при изтичане на този срок след датата, на която е било прието.8. Генералният секретар на Съвета известява възможно най-бързо договарящите се страни по настоящата конвенция и останалите подписали я държави за всяко възражение по предложено изменение, направено по реда на параграф 3, буква a), както и всяко известие, получено по реда на параграф 3, буква б) от настоящия член. Впоследствие той информира договарящите се страни и останалите подписали я държави дали договарящата страна — или страни — изпратила възражението, приема или отхвърля предложеното изменение.Член 161. Независимо от процедурата по изменения по реда на член 15 от настоящата конвенция, всяко нейно приложение, с изключение на определенията ѝ, подлежи на промяна по предложение на Съвета. Всяка от договарящите се страни трябва да бъде поканена от Генералния секретар на Съвета да участва в обсъжданията на предложените изменения на което и да е приложение. Текстът на всяко предложено изменение се предава от Генералния секретар на Съвета на всички договарящи се страни по настоящата конвенция до останалите подписали я страни и тези държави-членки на Съвета, които не са договарящи се страни по конвенцията.2. Изменения, за които е взето решение по реда на параграф 1 от настоящия член, влизат в сила шест месеца след известяването им от Генералния секретар на Съвета. Всяка една договаряща се страна, приела приложението, което е предмет на тези изменения, се счита че ги е приела, освен в случаите, когато се е въздържала по реда на член 5 от конвенцията.Член 171. Всяка държава, ратифицирала или присъединила се към конвенцията, се счита че приема всяко едно от действащите и влезли в сила изменения към датата на депозиране на текста или инструмента на ратифициране или присъединяване.2. Всяка държава, приела приложението, се счита — освен в случаите, когато се е въздържала по реда на член 5 от конвенцията — че приема всяко едно от действащите и влезли в сила изменения към това приложение към датата на известяване на приемането му до Генералния секретар на Съвета.Член 18Генералният секретар на Съвета известява всички договарящи се страни по настоящата конвенция, останалите подписали я страни и тези държави-членки на Съвета, които не са договарящи се страни по конвенцията, и Генералния секретар на ООН за:a) подписване, ратифициране и присъединяване по реда на член 11 от настоящата конвенция;б) датата на влизане в сила на конвенцията и на всяко от приложенията ѝ съобразно реда, определен в член 12;в) получени известия във връзка с членове 9 и 13;г) получени известия и съобщения във връзка с членове 5, 16 и 17;д) денонсиране по реда на член 14;е) всяко изменение, считано за прието по реда на член 15 и датата му на влизане в сила;ж) всяко изменение към приложенията, прието от Съвета съобразно член 16 и датата му на влизане в сила.Член 19Съобразно член 102 от Хартата на ООН, настоящата конвенция се регистрира при Секретариата на ООН по заявка от Генералния секретар на Съвета.В потвърждение на горното долуподписаните, разполагайки с всички правомощия за целта, подписахме тази конвенция.Съставено в Киото на осемнадесети май хиляда деветстотин седемдесет и трета година на английски и френски език, като двата текста се считат за еднакво автентични, като по един оригинал се депозира при Генералния секретар на Съвета, който изпраща официални копия до всички държави, изброени в член 11, параграф 1 от тази конвенция.--------------------------------------------------19750318ПРИЛОЖЕНИЕ ОТНОСНО МИТНИЧЕСКИТЕ СКЛАДОВЕВЪВЕЖДАНЕВ естеството на международната търговска практика в много от случаите към датата на внос не се знае как ще бъдат окончателно освободени внесените стоки. Това означава, че вносителите са задължени да складират стоки за неопределени периоди от време.Когато стоките са предназначени за реекспорт, в интерес на вносителя е да ги постави под митнически режим, което му спестява необходимостта от плащане на мита и такси.Когато стоките са предназначени за директен внос, отново е в интерес на вносителя да отложи плащането на вносните митни сборове и такси, докато стоките действително не се приемат на вътрешния пазар.За да предоставят тези улеснения за вносителите, много държави са приели в действащото си законодателство разпоредби, уреждащи режим на митническо складиране.Следва да се отбележи, че не само внасяни стоки подлежат на митническо складиране.Например някои страни допускат стоки, които подлежат на или са породили вътрешни задължения за митни сборове и такси (било от местен произход или внесени преди това срещу заплатени вносни митни сборове и такси), да се съхраняват в митнически складове, за да имат право на освобождаване от или възстановяване на платени митни сборове и такси.По същия начин депозиране в митнически склад на стоки, които са били поставени преди това под друг митнически режим или които по силата на износа им могат да бъдат определени за възстановяване на вносни митни сборове и такси, позволява на митническите органи да предоставят освобождаване от друг такъв митнически режим или да възстановят платени вносни митни сборове и такси според съответния случай преди действителното реекспортиране на стоките.Разпоредбите на настоящото приложение не се отнасят до:- съхранение на стоки във временен склад (заключени помещения и покрити или открити пространства, одобрени от митническите органи, където стоките се съхраняват в изчакване на освобождаване за пазара);- съхранение на стоки в свободни пристанища и свободни зони;- усъвършенстване или обработка, извършвани под митнически надзор, на стоки, освободени под условие от вносни митни сборове и такси, в помещения, одобрени от митниците (складове за активно усъвършенстване).ДЕФИНИЦИИПо смисъла на настоящото приложение:a) понятието "режим на митническо складиране" означава митнически режим, при който внесени стоки се съхраняват под митнически контрол на определени места (митнически складове), без за тях да се заплащат вносни митни сборове и такси;б) понятието "вносни митни сборове и такси" означава митнически сборове и всички останали сборове, данъци, такси или други плащания, които се събират за или във връзка с вноса на стоките, но без да се включват такси и плащания, които се ограничават до размера на приблизителната цена на предложените услуги;в) понятието "митнически контрол" означава мерките, прилагани за спазване на закони и подзаконови актове, за чието прилагане отговарят митническите органи;г) понятието "обезпечение" означава средство, което гарантира на митническите органи изпълнение на задълженията към тях. Обезпечението се приема за "общо", когато осигурява изпълнение на задължения, възникнали по реда на множество операции;д) понятието "лице" означава както физическо, така и юридическо лице, освен когато контекстът изисква нещо друго.ПРАВИЛО1. СтандартРазпоредбите на настоящото приложение уреждат процедурата на митническо складиране.КЛАСИФИКАЦИЯ НА МИТНИЧЕСКИТЕ СКЛАДОВЕ2. СтандартНационалното законодателство определя разпоредби за митнически складове, достъпни за всички вносители (публични митнически складове).БележкаСъобразно разпоредбите на националното законодателство публичните митнически складове се управляват от митническите органи, от други компетентни органи или от физически или юридически лица.3. СтандартПравото да се съхраняват и складират внесени стоки в публичните митнически складове не се отнася само за вносители, но и за всяко заинтересовано лице.4. СтандартНационалното законодателство определя кои митнически складове се използват само и единствено от определени лица (частни митнически складове), когато това се налага за спазване на специалните изисквания на производството или търговията.СЪЗДАВАНЕ НА МИТНИЧЕСКИ СКЛАДОВЕ5. СтандартИзискванията, свързани със строителството и външния вид на митническите складове и редът на митническия контрол, се определят от митническите органи.БележкаЗа целите на упражняване на контрол митническите органи могат в частност да:- изискват двойно заключване на митническите складове (обезпечено с една ключалка от въпросното лице и друга от митниците);- държат помещенията под постоянен или периодичен надзор;- поддържат или изискват да се водят записи и сметки за складираните стоки (като се използват специални регистри или съответни декларации);- вземат части от стоките в склада от време на време.УПРАВЛЕНИЕ НА МИТНИЧЕСКИТЕ СКЛАДОВЕ6. СтандартНационалното законодателство определя лицето или лицата, отговорни за плащане на вносните митни сборове и такси, дължими за стоки, поставени под режим на митническо складиране, които не са отчетени по задоволителен за митническите органи начин.7. СтандартКогато се изисква обезпечение за гарантиране на изпълнение на задължения, възникнали от множество операции, митническите органи приемат общо обезпечение.8. Препоръчителна практикаРазмера на обезпечението се определя възможно най-ниско, като се отчитат потенциално дължимите вносни митни сборове и такси.9. Препоръчителна практикаМитническите органи освобождават от задължението за обезпечение стоки, поставени в склад под адекватен митнически контрол, в частност когато е заключен и от митниците.10. СтандартМитническите органи определят изискванията за управлението на митническите складове и режима за съхранение на стоки в митническите складове, както и за стокови записи и счетоводни записи, които също подлежат на одобрение от страна на митническите органи.СТОКИ, ПОЗВОЛЕНИ ЗА СЪХРАНЕНИЕ В МИТНИЧЕСКИ СКЛАДОВЕ11. Препоръчителна практикаСъхранението в публични митнически складове се разрешава за всякакви внесени стоки, подлежащи на вносни митни сборове и такси или на ограничения или забрани за достъп до вътрешния пазар, различни от такива, наложени на основание обществен ред и морал, обществена сигурност, публична хигиена или здраве, или поради ветеринарни или фитопатологични причини, или пък свързани със защитата на патенти, търговски марки и авторски права, независимо от количество, държава на произход, държава, от която пристигат или държава по направление.Стоки, които представляват риск и опасност, които могат да засегнат други стоки или пък изискват съхранение в специални инсталации, се приемат за съхранение само в такива митнически складове, които са проектирани специално, за да ги приемат.12. СтандартВидовете стоки, които се допускат за съхранение в частни митнически складове, се посочват от компетентните органи в институцията, разрешаваща ползване на режим на митническо складиране, или в съответните разпоредби.13. Препоръчителна практикаЗа съхранение в митнически складове се допускат стоки, за които има право на възстановяване на вносни митни сборове и такси при износ, така че незабавно да бъдат изплатени въпросните сборове и такси, но под условие за последващия им износ.14. Препоръчителна практикаЗа съхранение в митнически складове с оглед предстоящ износ или друго разрешено разпореждане се допускат стоки, поставени под митнически режим на временен внос, като задълженията по този режим се считат по този начин погасени.15. Препоръчителна практикаЗа съхранение в митнически складове се допускат стоки, предназначени за износ, които са предмет на или съдържат вътрешни митни сборове или такси, за да се допусне освобождаването им или обратното изплащане на такива вътрешни митни сборове и такси, по силата на които предстои последващият им износ.ПРЕДСТАВЯНЕ НА СТОКИТЕ В МИТНИЧЕСКИ СКЛАДОВЕ16. СтандартНационалното законодателство уточнява условията по представяне на стоките пред компетентната митническа служба за митническо складиране и начина на подаване на декларация за тези стоки.РАЗРЕШЕНИ ОПЕРАЦИИ17. СтандартВсяко лице, което има право на разпореждане със стоки, поставени в митнически склад, има право да:a) проверява въпросните стоки;б) да взема образци от тях срещу заплащане на вносните митни сборове и такси, когато това е в сила;в) да провежда операции, необходими за запазването им.18. СтандартПоставени в митнически складове стоки могат да преминават през обичайни форми на обработка с цел подобряване на опаковката или търговския им вид и качества, или да се подготвят за спедиция, като например разпределяне на насипни товари, групиране на пакети, сортиране и подреждане, и последващо опаковане.ПРОДЪЛЖИТЕЛНОСТ НА МИТНИЧЕСКОТО СКЛАДИРАНЕ19. СтандартДопустимият максимален срок за съхранение в митнически склад се определя според нуждите на търговските потоци и не може да е по-кратък от една година.ПРЕХВЪРЛЯНЕ НА СОБСТВЕНОСТ20. СтандартДопуска се прехвърляне на собственост на съхранявани в складове стоки.УВРЕЖДАНЕ, ЗАГУБА ИЛИ УНИЩОЖАВАНЕ НА СТОКИ21. СтандартСтоки, увредени или развалени по случайност, при инцидент или форсмажорни обстоятелства преди напускане на склада, се освобождават за вътрешния пазар при условия на внос в увреденото или развалено състояние, в което се намират.22. СтандартУнищожени или безвъзвратно изгубени по случайност, инцидент или форсмажор стоки, съхранявани в митнически склад, не подлежат на облагане с вносни митни сборове и такси, при условие че подобно унищожаване или загуба се установи по надлежния ред и се приеме от митническите органи.Отпадъци или скрап, останали след унищожаването на стоките и въведени на вътрешния пазар, подлежат на вносни митни сборове и такси, които се налагат на такива отпадъци или скрап, внасяни в същото състояние.23. СтандартПри молба от страна на лицето, което има право да се разпорежда със стоки, съхранявани в митнически склад, въпросните стоки се оставят, изцяло или частично, в полза на Министерството на финансите или се унищожават, или се поставят в нетърговски вид под митнически контрол според решението на митническите органи. При оставяне или унищожаване на въпросните стоки Министерството на финансите не поема никаква част от разходите.Отпадъци или скрап, останали след унищожаването на стоките и въведени на вътрешния пазар, подлежат на вносни митни сборове и такси, които се налагат на такива отпадъци или скрап, внасяни в същото състояние.ИЗВЕЖДАНЕ ОТ МИТНИЧЕСКИ СКЛАД24. СтандартВсяко лице, имащо право на разпореждане със стоки, поставени в митнически склад, получава разрешение за преместването им, изцяло или само на част от тях, от митническия склад за реекспорт, за вътрешния пазар, за преместване в друг митнически склад или поставяне под друг митнически режим, като се спазят условията и изпълнят формалностите, прилагани във всеки един от изброените случаи.СТОКИ, ПРИЕТИ НА ВЪТРЕШНИЯ ПАЗАР25. СтандартНационалното законодателство уточнява точната дата, която се определя с цел фиксиране на стойността и количеството стоки, изведени от митническия склад за вътрешния пазар, както и приложимите за тях вносни митни сборове и такси.СТОКИ, КОИТО НЕ СА ОСВОБОДЕНИ ОТ МИТНИЧЕСКИ СКЛАД26. СтандартНационалното законодателство урежда процедурата, която се прилага за стоки, останали в митническия склад след определения за напускането им срок.27. Препоръчителна практикаКогато митническите органи продават стоки, оставени в митнически складове, процедурата по продажбата им след приспадане на вносните митни сборове и такси, както и свързани с тях разходи, се поема или от лицето, което следва да ги получи, когато това е възможно, или се държат на тяхно разположение за определен срок.ИНФОРМАЦИЯ, ЗАСЯГАЩА МИТНИЧЕСКИТЕ СКЛАДОВЕ28. СтандартМитническите органи отговарят за предоставяне съответно на цялата информация, свързана с режима на митническо складиране на всяко заинтересовано лице.--------------------------------------------------


title: Решение (ЕС) 2015/1510 на Съвета от 4 септември 2015 година за назначаване на член и заместник-член от Естония в Комитета на регионите

text:
               10.9.2015

               BG

               Официален вестник на Европейския съюз

               L 236/8

         РЕШЕНИЕ (ЕС) 2015/1510 НА СЪВЕТА
   от 4 септември 2015 година
   за назначаване на член и заместник-член от Естония в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Естония,
   като има предвид, че:

               (1)

               На 26 януари, 5 февруари и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               В резултат на кончината на г-жа Urve ERIKSON се освободи едно място за член на Комитета на регионите.

               (3)

               С назначаването на г-н Mart VÕRKLAEV за член на Комитета на регионите се освобождава едно място за заместник-член на Комитета,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2020 г.:

               —

               г-н Mart VÕRKLAEV, Member of Rae Municipal Council.

         Член 2
   Назначава се за заместник-член на Комитета на регионите за остатъка от мандата, а именно до 25 януари 2020 г.:

               —

               г-н Juri GOTMANS, Mayor of Haanja Municipality.

         Член 3
   Настоящото решение влиза в сила в деня на приемането му.

      Съставено в Брюксел на 4 септември 2015 година.

            За Съвета

            Председател

         J. ASSELBORN

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.

      (3)  ОВ L 159, 25.6.2015 г., стр. 70.


title: 2012/734/ЕС: Решение на Съвета от 25 юни 2012 година за подписване от името на Съюза на Споразумение за асоцииране между Европейския съюз и неговите държави-членки, от една страна, и Централна Америка, от друга страна, и за временно прилагане на част IV от него, която се отнася до въпросите на търговията

text:
               15.12.2012

               BG

               Официален вестник на Европейския съюз

               L 346/1

         РЕШЕНИЕ НА СЪВЕТА
   от 25 юни 2012 година
   за подписване от името на Съюза на Споразумение за асоцииране между Европейския съюз и неговите държави-членки, от една страна, и Централна Америка, от друга страна, и за временно прилагане на част IV от него, която се отнася до въпросите на търговията
   (2012/734/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 23 април 2007 г. Съветът упълномощи Комисията да договори Споразумение за асоцииране с Централна Америка от името на Европейския съюз и неговите държави-членки. Указанията за водене на преговори бяха изменени на 10 март 2010 г., за да бъде включена Панама в процеса на преговорите.

               (2)

               Преговорите приключиха на проведената през май 2010 г. в Мадрид среща на високо равнище между ЕС и Латинска Америка и Карибския басейн и Споразумението за асоцииране между Европейския съюз и неговите държави-членки, от една страна, и Централна Америка, от друга страна (наричано по-долу „споразумението“) беше парафирано на 22 март 2011 г.

               (3)

               В член 353, параграф 4 от споразумението се предвижда временното прилагане на част IV от споразумението, която се отнася до въпросите на търговията.

               (4)

               Споразумението следва да бъде подписано от името на Европейския съюз и част IV от него да се прилага временно, до приключването на процедурите по сключването му.

               (5)

               Споразумението не засяга правата на инвеститорите от държавите-членки да се ползват от евентуално по-благоприятно третиране по което и да е друго свързано с инвестиции споразумение, страни по което са дадена държава-членка и република от Централна Америка, подписала споразумението.

               (6)

               Временното прилагане на част IV от споразумението не предопределя разпределението на областите на компетентност между Европейския съюз и неговите държави-членки в съответствие с Договорите.

               (7)

               В съответствие с член 218, параграф 7 от Договора е целесъобразно Съветът да упълномощи Комисията да одобри измененията в списъка с географските означения, предложени от Подкомитета по интелектуалната собственост на Комитета за асоцииране за одобрение от Съвета за асоцииране в съответствие с член 247 и член 274, параграф 2, буква а) от споразумението.

               (8)

               Целесъобразно е да бъдат установени съответните процедури за закрила на географските означения съгласно споразумението.

               (9)

               В съответствие с член 356 от споразумението е целесъобразно да се уточни, че споразумението не може да бъде тълкувано като предоставящо права или налагащо задължения, на които може да бъде направено пряко позоваване в съдилищата на Съюза или на държава-членка.

               (10)

               Разпоредбите на споразумението, които попадат в приложното поле на част III, дял V от Договора за функционирането на Европейския съюз, обвързват Обединеното кралство и Ирландия като отделни договарящи страни, а не като част от Европейския съюз, освен ако Европейският съюз, заедно с Обединеното кралство и/или Ирландия, съвместно уведомят Централна Америка като страна по споразумението, че Обединеното кралство или Ирландия е обвързано(а) като част от Европейския съюз в съответствие с Протокол (№ 21) относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз.

               (11)

               Ако Обединеното кралство и/или Ирландия престанат да бъдат обвързани като част от Европейския съюз в съответствие с член 4а от Протокол (№ 21), Европейският съюз, заедно с Обединеното кралство и/или Ирландия, уведомява незабавно Централна Америка като страна по споразумението за всяка промяна в тяхната позиция. В този случай те продължават да бъдат обвързани с разпоредбите на споразумението като самостоятелни договарящи страни. Същото се отнася за Дания, в съответствие с приложения към тези Договори Протокол (№ 22) относно позицията на Дания,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението за асоцииране между Европейския съюз и неговите държави-членки, от една страна, и Централна Америка, от друга страна, се разрешава от името на Европейския съюз, при условие на сключването на посоченото споразумение.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) споразумението от името на Съюза.
   Член 3
   Част IV от споразумението се прилага временно от Европейския съюз в съответствие с член 353, параграф 4 от споразумението до приключване на процедурите по сключването му. Член 271 не се прилага временно.
   За да се определи датата за временно прилагане Съветът определя датата, на която нотификацията, посочена в член 353, параграф 4 от споразумението се изпраща на републиките от Централна Америка. Нотификацията включва позоваване на разпоредбата, която ще се прилага временно.
   Датата, от която част IV от споразумението се прилага временно, се публикува в Официален вестник на Европейския съюз от Генералния секретариат на Съвета.
   Член 4
   За целите на член 247 от споразумението измененията в споразумението чрез решения на Съвета за асоцииране по предложение на Подкомитета по интелектуалната собственост относно географските означения се одобряват от Комисията от името на Европейския съюз. Когато заинтересованите страни не могат да постигнат съгласие след направени възражения във връзка с дадено географско означение, Комисията приема позиция по този въпрос въз основа на процедурата, установена в член 15, параграф 2 от Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1).
   Член 5
   1.   Наименование, защитено съгласно приложение XVIII от споразумението („Защитени географските означения“), може да бъде използвано от всеки оператор, предлагащ на пазара селскостопански продукти, хранителни продукти, вина, ароматизирани вина или спиртни напитки, които отговарят на съответната спецификация.
   2.   Държавите-членки и институциите на Европейския съюз прилагат предвидената в член 246 от споразумението закрила, включително по искане на заинтересована страна.
   Член 6
   Приложимата разпоредба за целите на приемането на необходимите разпоредби за изпълнение във връзка с прилагането на правилата, съдържащи се в допълнение 2А към приложение II (Относно определението на понятието „продукти с произход“ и методите на административно сътрудничество) и допълнение 2 към приложение I (Премахване на митата) към споразумението, е член 247а от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
   Член 7
   Споразумението не може да бъде тълкувано като предоставящо права или налагащо задължения, на които може да бъде направено пряко позоваване в съдилищата на Съюза или на държава-членка.
   Член 8
   Настоящото решение влиза в сила в деня на приемането му.

      Съставено в Люксембург на 25 юни 2012 година.

            За Съвета

            Председател

         C. ASHTON

      (1)  ОВ L 93, 31.3.2006 г., стр. 12.

      (2)  ОВ L 302, 19.10.1992 г., стр. 1.


title: 2012/71/ЕС: Решение на Съвета от 23 януари 2012 година относно позицията, която да бъде взета от Европейския съюз в рамките на Специалния комитет за митническото сътрудничество и правилата за произход ЕС — Чили във връзка с приложение III към Споразумението за асоцииране между Европейската общност и нейните държави-членки, от една страна, и Република Чили, от друга страна, относно определянето на понятието „продукти с произход“ и методите за административно сътрудничество

text:
               8.2.2012

               BG

               Официален вестник на Европейския съюз

               L 35/2

         РЕШЕНИЕ НА СЪВЕТА
   от 23 януари 2012 година
   относно позицията, която да бъде взета от Европейския съюз в рамките на Специалния комитет за митническото сътрудничество и правилата за произход ЕС — Чили във връзка с приложение III към Споразумението за асоцииране между Европейската общност и нейните държави-членки, от една страна, и Република Чили, от друга страна, относно определянето на понятието „продукти с произход“ и методите за административно сътрудничество
   (2012/71/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Преференциалните правила за произход са от съществено значение за правилното действие на споразуменията за свободна търговия между Европейския съюз и неговите търговски партньори, включително Чили. Споразумението за асоцииране между Европейската общност и нейните държави-членки, от една страна, и Република Чили, от друга страна (1) (наричано по-нататък „споразумението за асоцииране“), бе подписано на 18 ноември 2002 г.

               (2)

               В приложение III към Споразумението за асоцииране се определя понятието „продукти с произход“ и методите за административно сътрудничество. То влезе в сила на 1 февруари 2003 г.

               (3)

               Обяснителните бележки към приложение III, в които на митническите органи се дават насоки във връзка с прилагането на практика на посоченото приложение, са в сила от 1 януари 2004 г.

               (4)

               Споразумението за асоцииране цели, inter alia, съгласно член 58 от него премахването на митата върху продуктите с произход от една от страните и изнасяни за другата страна, като се препраща към правилата за произход, установени в приложение III към това споразумение. В член 36, параграф 2 от посоченото приложение се препраща към „митническата територия на Общността“.

               (5)

               Позицията, която да бъзе взета от Съюза в рамките на Специалния комитет за митническото сътрудничество и правилата за произход ЕС—Чили, следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на Специалния комитет за митническото сътрудничество и правилата за произход ЕС — Чили във връзка с приложение III към Споразумението за асоцииране между Европейската общност и нейните държави-членки, от една страна, и Република Чили, от друга страна, относно определянето на понятието „продукти с произход“ и методите за административно сътрудничество, се основава на проекта на решение на Специалния комитет ЕС—Чили, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 23 януари 2012 година.

            За Съвета

            Председател

         M. GJERSKOV

      (1)  ОВ L 352, 30.12.2002 г., стр. 3.

      РЕШЕНИЕ № …/201 НА СПЕЦИАЛНИЯ КОМИТЕТ ЗА МИТНИЧЕСКОТО СЪТРУДНИЧЕСТВО И ПРАВИЛАТА ЗА ПРОИЗХОД ЕС — ЧИЛИ
      от
      относно приложение III към Споразумението за асоцииране между Европейската общност и нейните държави-членки, от една страна, и Република Чили, от друга страна, относно определянето на понятието „продукти с произход“ и методите за административно сътрудничество
      СЪВМЕСТНИЯТ КОМИТЕТ,
      като взе предвид Споразумението за асоцииране между Европейската общност и нейните държави-членки, от една страна, и Република Чили, от друга страна (1) (наричано по-нататък „споразумението за асоцииране“), подписано на 18 ноември 2002 г., и по-специално израза „митническа територия на Общността“ в член 36, параграф 2 от приложение III към него относно определянето на понятието „продукти с произход“ и методите за административно сътрудничество,
      като има предвид, че:

                  (1)

                  В приложение III към Споразумението за асоцииране се установяват правилата за произход на продуктите с произход на територията на страните по споразумението.

                  (2)

                  В приложение III към Споразумението за асоцииране се съдържа препращане към „митническата територия на Общността“.

                  (3)

                  За целите на приложение III към Споразумението за асоцииране е целесъобразно да се определят понятията „Общност“ и „митническа територия на Общността“ под формата на обяснителна бележка към приложението, за да се гарантира неговото правилно териториално прилагане,

            ПРИЕ НАСТОЯЩОТО РЕШЕНИЕ:
      Член 1
      За целите на член 36, параграф 2 от приложение III към Споразумението за асоцииране понятието „митническа територия на Общността“ обхваща митническата територия на Европейската общност (понастоящем Европейски съюз), посочена в член 3, параграф 1 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2), без да засяга евентуално бъдещо изменение или отмяна на съществуващото законодателство.
      Настоящата обяснителна бележка към приложение III не засяга дял VII относно Сеута и Мелила от посоченото приложение.
      Член 2
      За целите на приложение III към Споразумението за асоцииране понятието „Общност“ означава митническата територия на Европейската общност (понастоящем Европейски съюз), посочена в член 1 на настоящото решение.
      Член 3
      Настоящото решение влиза в сила 60 дни след датата, на която последната страна е уведомила за изпълнението на вътрешните си изисквания, свързани с прилагането на настоящото решение.

         Съставено в … на

               За Специалния комитет

               Председател

         (1)  ОВ L 352, 30.12.2002 г., стр. 3.

         (2)  ОВ L 302, 19.10.1992 г., стр. 1.


title: Решение (ЕС) 2015/1352 на Комисията от 30 юли 2015 година относно изплащането в евро от страна на Обединеното кралство на някои разходи, произтичащи от секторното законодателство в областта на селското стопанство (нотифицирано под номер С(2015) 5124)

text:
               5.8.2015

               BG

               Официален вестник на Европейския съюз

               L 208/33

         РЕШЕНИЕ (ЕС) 2015/1352 НА КОМИСИЯТА
   от 30 юли 2015 година
   относно изплащането в евро от страна на Обединеното кралство на някои разходи, произтичащи от секторното законодателство в областта на селското стопанство

         (нотифицирано под номер С(2015) 5124)

   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 108 от него,
   като има предвид, че:

               (1)

               Съгласно член 108 от Регламент (ЕС) № 1306/2013 държавите членки, които не са въвели еврото и които решат да изплащат в евро разходите, породени от секторното законодателство в областта на селското стопанство, вместо в своята национална парична единица, трябва да предприемат мерки, чрез които да се гарантира, че използването на еврото не осигурява систематично предимство спрямо използването на националната парична единица.

               (2)

               С Решение 2005/443/ЕО на Комисията (2) по-рано бяха одобрени такива мерки, съобщени от Обединеното кралство.

               (3)

               На 13 април 2015 г. Обединеното кралство уведоми Комисията за намерението си да изплаща в евро, вместо в британски лири, разходите, свързани със специфични схеми, и посочи мерките, които ще бъдат приложени съгласно член 108 от Регламент (ЕС) № 1306/2013, за да се гарантира, че няма да възникне систематично предимство в резултат на използването на еврото вместо на британската лира.

               (4)

               Мерките, планирани от Обединеното кралство, могат да бъдат обобщени, както следва:

                           —

                           сумите, предвидени в законодателството на Съюза, могат да се изплащат на операторите в евро,

                           —

                           операторите поемат целия валутен риск, произтичащ от последващото конвертиране в британски лири,

                           —

                           операторите трябва да поемат постоянен ангажимент за срок от най-малко една година,

                           —

                           по отношение на основното плащане и другите директни плащания, посочени в Регламент (ЕС) № 1307/2013 на Европейския парламент и на Съвета (3), операторите избират плащане в евро, когато подават заявлението, посочено в член 13, параграф 1 от Регламент за изпълнение (ЕС) № 809/2014 на Комисията (4),

                           —

                           по отношение на пазарните мерки, предвидени в Регламент (ЕС) № 1308/2013 на Европейския парламент и на Съвета (5) и Регламент (ЕС) № 1370/2013 на Съвета (6), операторите трябва да бъдат одобрени поне три месеца предварително, за да им бъде платено в евро; за оттегляне от схемата също трябва да бъде дадено тримесечно предизвестие; нови плащания в евро са възможни след това само след едногодишен период на изчакване.

               (5)

               Посочените мерки са в съответствие с целта, определена от Регламент (ЕС) № 1306/2013, а именно да не се допусне систематично предимство в резултат на използването на еврото вместо на националната парична единица. Следователно мерките следва да бъдат одобрени.

               (6)

               По тази причина Решение 2005/443/ЕО следва да бъде отменено и заменено с настоящото решение,

         ПРИЕ НАСТОЯЩОТО РЕШЕНИЕ:
   Член 1
   Одобряват се мерките, съобщени от Обединеното кралство на 13 април 2015 г., относно изплащането в евро на разходите, произтичащи от посоченото в приложението секторно законодателство в областта на селското стопанство и, когато е приложимо, от всички делегирани актове или актове за изпълнение, приети въз основа на посочените инструменти.
   Член 2
   Решение 2005/443/ЕО се отменя.
   Член 3
   Адресат на настоящото решение е Обединеното кралство Великобритания и Северна Ирландия.

      Съставено в Брюксел на 30 юли 2015 година.

            За Комисията

         Phil HOGAN

            Член на Комисията

      (1)  ОВ L 347, 20.12.2013 г., стр. 549.

      (2)  Решение 2005/443/ЕО на Комисията от 14 юни 2005 г. относно изплащането в евро от страна на Обединеното кралство на някои разходи, произтичащи от правните инструменти, свързани с общата селскостопанска политика (ОВ L 153, 16.6.2005 г., стр. 33).

      (3)  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).

      (4)  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).

      (5)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).

      (6)  Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (ОВ L 346, 20.12.2013 г., стр. 12).

      ПРИЛОЖЕНИЕ

         МЕРКИ, ИЗРАЗЕНИ И ПЛАТИМИ В ЕВРО

                  Схема

                  Регламент

                  Схеми за директни плащания

                  Регламент (ЕС) № 1307/2013

                  Изкупуване на говеждо и телешко месо

                  Регламент (ЕС) № 1308/2013
                  Регламент (ЕС) № 1370/2013

                  Изкупуване на зърнени култури

                  Изкупуване на масло

                  Изкупуване на обезмаслено мляко на прах

                  Помощ за частно складиране на говеждо и телешко месо

                  Помощ за частно складиране на масло

                  Помощ за частно складиране на сирене

                  Помощ за частно складиране на ленени влакна

                  Помощ за частно складиране на маслиново масло

                  Помощ за частно складиране на свинско месо

                  Помощ за частно складиране на овче и козе месо

                  Помощ за частно складиране на обезмаслено мляко на прах

                  Помощ за частно складиране на бяла захар

                  Помощ за доставката на мляко и млечни продукти на децата

                  Възстановявания при износ

                  Възстановявания при износ за преработени селскостопански продукти и стоки, невключени в приложение I към ДФЕС

                  Регламент (ЕС) № 510/2014 на Европейския парламент и на Съвета (1)

                  Регламент (ЕС) № 1370/2013

         (1)  ОВ L 150, 20.5.2014 г., стр. 1.


title: 2008/836: Решение на представителите на правителствата на държавите-членки от 29 октомври 2008 година относно обработката на документи от граждански мисии по управление на кризи и военни операции на ЕС

text:
               8.11.2008

               BG

               Официален вестник на Европейския съюз

               L 299/34

      РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ

   от 29 октомври 2008 година
   относно обработката на документи от граждански мисии по управление на кризи и военни операции на ЕС
   (2008/836)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ,
   като имат предвид, че:

               (1)

               Доколкото документи на Европейския съюз от граждански мисии за управление на кризи и военни операции не се съхраняват от дадена институция, те не попадат в рамките на обхвата на общностното право по отношение на исторически архиви и публичния достъп до документи.

               (2)

               Тъй като такива документи са свързани с областите на дейност на Европейския съюз, уместно е те да бъдат архивирани от генералния секретариат на Съвета на Европейския съюз („ГСС“). Следователно тези документи следва да се смятат за документи, съхранявани от Съвета, и следва да попадат в рамките на обхвата на Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (1) и на Регламент (ЕИО, Евратом) № 354/83 на Съвета от 1 февруари 1983 г. относно отваряне за обществеността на историческите архиви на Европейската икономическа общност и на Европейската общност за атомна енергия (2),

         РЕШИХА:
   Член 1
   1.   За целите на прилагането на Регламент (ЕО) № 1049/2001 и на Регламент (ЕИО, Евратом) № 354/83 документи от приключили, продължаващи и бъдещи граждански мисии по управление на кризи и военни операции, проведени под егидата на Съвета, при прекратяване на мисиите и операциите се архивират от ГСС и следователно се смятат за документи, съхранявани от Съвета.
   2.   Посочените в параграф 1 документи не включват документация, свързана с въпроси относно персонала, договори с трети страни и документация, имаща отношение към тях, или документи с кратък живот.
   3.   ГСС взема мерки да гарантира, че документи, класифицирани от държавите-членки или от други органи, са защитени в съответствие с разпоредбите на Съвета относно сигурността, приети с Решение 2001/264/ЕО на Съвета (3).
   4.   Държавите-членки съдействат на ГСС за получаването на копия от документите, посочени в параграф 1.
   5.   Посочените в параграф 1 документи се съхраняват на определено място в архивите. Персоналът, който обработва тези документи, получава в това отношение обучение относно документи на Европейската политика по сигурност и отбрана и относно обработването на класифицирана информация.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 29 октомври 2008 година.

            Председател

         P. SELLAL

      (1)  ОВ L 145, 31.5.2001 г., стp. 43.

      (2)  ОВ L 43, 15.2.1983 г., стp. 1.

      (3)  ОВ L 101, 11.4.2001 г., стр. 1.


title: Решение (ЕС) 2015/146 на Съвета от 26 януари 2015 година за подписването от името на Европейския съюз на споразумението между Европейския съюз и неговите държави-членки, от една страна, и Исландия, от друга страна, относно участието на Исландия в съвместното изпълнение на задълженията на Европейския съюз, неговите държави-членки и Исландия за втория период на задължения по Протокола от Киото към Рамковата конвенция на ООН по изменение на климата

text:
               31.1.2015

               BG

               Официален вестник на Европейския съюз

               L 26/1

         РЕШЕНИЕ (ЕС) 2015/146 НА СЪВЕТА
   от 26 януари 2015 година
   за подписването от името на Европейския съюз на споразумението между Европейския съюз и неговите държави-членки, от една страна, и Исландия, от друга страна, относно участието на Исландия в съвместното изпълнение на задълженията на Европейския съюз, неговите държави-членки и Исландия за втория период на задължения по Протокола от Киото към Рамковата конвенция на ООН по изменение на климата
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               Протоколът от Киото към Рамковата конвенция на Организацията на обединените нации по изменението на климата („Протоколът от Киото“), влезе в сила на 16 февруари 2005 г. и съдържа правно обвързващи ангажименти за намаляване на емисиите за първия период на задължения 2008—2012 г. за страните, изброени в приложение Б към него. Съюзът одобри Протоколът от Киото с Решение 2002/358/ЕО на Съвета (1). Съюзът и държавите-членки ратифицираха Протокола от Киото и се договориха да изпълняват съвместно своите ангажименти за първия период на задължения. Исландия ратифицира Протокола от Киото на 23 май 2002 г.

               (2)

               На заседанието си от 15 декември 2009 г. Съветът приветства искането на Исландия да изпълнява задълженията си по втория период на задължения съвместно със Съюза и неговите държави-членки, и прикани Комисията да представи препоръка за започването на необходимите преговори за споразумение с Исландия, което да е в съответствие с принципите и критериите, определени в пакета на Съюза в областта на климата и енергетиката.

               (3)

               На конференцията в Доха за климата през декември 2012 г. всички страни по Протокола от Киото се съгласиха с Изменението от Доха, което установява втория период на задължения по Протокола от Киото, започващ от 1 януари 2013 г. и завършващ на 31 декември 2020 г. С Изменението от Доха се изменя приложение Б към Протокола от Киото, като се определят допълнителни правно обвързващи ангажименти за смекчаване на последиците от изменението на климата за страните, изброени в същото приложение, за втория период на задължения, и се изменят и доразвиват разпоредби за изпълнението на задълженията на страните през втория период на задължения.

               (4)

               Целите на Съюза, неговите държави-членки и Исландия са вписани в Изменението от Доха с бележка под линия, в която се посочва, че тези цели се основават на разбирането, че те ще се изпълняват съвместно, в съответствие с член 4 от Протокола от Киото. Съюзът, неговите държави-членки и Исландия също издадоха съвместна декларация след приемането на Изменението от Доха на 8 декември 2012 г., като изразиха намерението си да изпълняват съвместно своите задължения през втория период на задължения. Декларацията беше договорена по време на специално проведената среща на министрите на ЕС в Доха и одобрена от Съвета на 17 декември 2012 г.

               (5)

               В посочената декларация Съюзът, неговите държави-членки и Исландия посочиха в съответствие с член 4, параграф 1 от Протокола от Киото, който позволява на страните да изпълняват съвместно своите задължения по член 3 от Протокола от Киото, че член 3, параграф 7 от Протокола от Киото ще се прилага към определеното съвместно количество съгласно споразумението за съвместно изпълнение от Съюза, неговите държави-членки, Хърватия и Исландия и че няма да се прилага индивидуално за държавите-членки, Хърватия и Исландия.

               (6)

               Член 4, параграф 1 от Протокола от Киото изисква от страните, които са съгласни да изпълняват съвместно задълженията си по член 3 от Протокола от Киото, да определят в споразумението съответното ниво на емисиите за всяка от страните по това споразумението. Член 4, параграф 2 от Протокола от Киото изисква от страните по споразумение за съвместно изпълнение да уведомят секретариата на Протокола от Киото за условията на настоящото споразумение на датата на депозиране на техните инструменти за ратификация или одобрение.

               (7)

               На 17 декември 2013 г. Съветът упълномощи Комисията да започне преговори по споразумение за съвместно изпълнение между Съюза, неговите държави-членки и Исландия.

               (8)

               Комисията договори от името на Европейския съюз споразумение между Европейския съюз и неговите държави-членки, от една страна, и Исландия, от друга страна, относно участието на Исландия в съвместното изпълнение на задълженията на Европейския съюз, неговите държави-членки и Исландия за втория период на задължения по Протокола от Киото към Рамковата конвенция на ООН по изменение на климата („споразумението“).

               (9)

               За да се осигури, че задълженията на Исландия по съвместното изпълнение са определени и се прилагат по недискриминиращ начин, третирайки еднакво Исландия и държавите-членки, нивото на емисиите за Исландия е определено по начин, който съответства както на количествено определено задължение за намаляване на емисиите, вписано в третата колона на приложение Б към Протокола от Киото, както е изменен с Изменението от Доха, така и на законодателството на Съюза, включително пакета за климата и енергетиката от 2009 г. и принципите и критериите, на които се основават целите в това законодателство.

               (10)

               Споразумението следва да бъде подписано от името на Съюза при условие на сключването му на по-късна дата,

         ПРИЕ НАСТОЯЩОТО РЕШЕНИЕ:
   Член 1
   С настоящото се одобрява подписването от името на Съюза на споразумението между Европейския съюз и неговите държави-членки, от една страна, и Исландия, от друга страна, относно участието на Исландия в съвместното изпълнение на задълженията на Европейския съюз, неговите държави-членки и Исландия за втория период на задължения по Протокола от Киото към Рамковата конвенция на ООН по изменение на климата, при условие че посоченото споразумение бъде сключено (2).
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението от името на Съюза.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 26 януари 2015 година.

            За Съвета

            Председател

         J. DŪKLAVS

      (1)  Решение 2002/358/ЕО на Съвета от 25 април 2002 г. за одобрение от името на Европейската общност на Протокола от Киото към Рамковата конвенция на Организацията на обединените нации за промените на климата и съвместното изпълнение на ангажиментите, произтичащи от нея (ОВ L 130, 15.5.2002 г., стр. 1).

      (2)  Текстът на Споразумението ще бъде публикуван заедно с решението за сключването му.


title: Решение 2011/752/ОВППС на Съвета от 24 ноември 2011 година за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово, EULEX KOSOVO

text:
               25.11.2011

               BG

               Официален вестник на Европейския съюз

               L 310/10

         РЕШЕНИЕ 2011/752/ОВППС НА СЪВЕТА
   от 24 ноември 2011 година
   за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (1), EULEX KOSOVO
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 4 февруари 2008 г. Съветът прие Съвместно действие 2008/124/ОВППС (2).

               (2)

               На 9 юни 2009 г. Съветът прие Съвместно действие 2009/445/ОВППС (3), с което се изменя Съвместно действие 2008/124/ОВППС, като се увеличава референтната сума, предназначена за покриване на разходите на мисията на Европейския съюз в областта на върховенството на закона в Косово (наричана по-долу „EULEX KOSOVO“), до изтичането на срока на действие на Съвместно действие 2008/124/ОВППС.

               (3)

               На 8 юни 2010 г. Съветът прие Решение 2010/322/ОВППС (4), с което се изменя Съвместно действие 2008/124/ОВППС и неговият срок на действие се удължава с две години до 14 юни 2012 г.

               (4)

               Понастоящем референтната сума обхваща периода до 14 декември 2011 г. Съвместно действие 2008/124/ОВППС следва да бъде изменено с цел да се предвиди нова референтна сума за периода от 15 декември 2011 г. до 14 юни 2012 г.

               (5)

               EULEX KOSOVO ще се провежда в обстановка, която би могла да се влоши и да препятства постигането на целите на общата външна политика и политика на сигурност, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Член 16, параграф 1 от Съвместно действие 2008/124/ОВППС се заменя със следното:

      „1.   Референтната сума, предназначена за покриване на разходите на EULEX KOSOVO до 14 октомври 2010 г., е в размер на 265 000 000 EUR.
      Референтната сума, предназначена за покриване на разходите на EULEX KOSOVO от 15 октомври 2010 г. до 14 декември 2011 г., е в размер на 165 000 000 EUR.
      Референтната сума, предназначена за покриване на разходите на EULEX KOSOVO от 15 декември 2011 г. до 14 юни 2012 г., е в размер на 72 800 000 EUR.“

   Член 2
   Настоящото решение влиза в сила в деня на приемането му.

      Съставено в Брюксел на 24 ноември 2011 година.

            За Съвета

            Председател

         W. PAWLAK

      (1)  Съгласно Резолюция 1244 (1999) на Съвета за сигурност на Организацията на обединените нации.

      (2)  ОВ L 42, 16.2.2008 г., стр. 92.

      (3)  ОВ L 148, 11.6.2009 г., стр. 33.

      (4)  ОВ L 145, 11.6.2010 г., стр. 13.


title: Решение на Съвета от 20 октомври 1993 година относно сключването на споразумението за сътрудничество за защита на бреговете и водите на североизточния Атлантически океан срещу замърсяване

text:
Важна правна забележка

|

31993D0550

Официален вестник n° L 267 , 28/10/1993 стр. 0020 - 0021 специално чешко издание глава 11 том 19 стр. 25  - 26 специално испанско издание глава 11 том 19 стр. 25  - 26 специално унгарско издание глава 11 том 19 стр. 25  - 26 специално литвийско издание глава 11 том 19 стр. 25  - 26 LV.ES глава 11 том 19 стр. 25  - 26 MT.ES глава 11 том 19 стр. 25  - 26 PL.ES глава 11 том 19 стр. 25  - 26 SK.ES глава 11 том 19 стр. 25  - 26 специално словенско издание глава 11 том 19 стр. 25  - 26

		19931020Решение на Съветаот 20 октомври 1993 годинаотносно сключването на споразумението за сътрудничество за защита на бреговете и водите на североизточния Атлантически океан срещу замърсяване(93/550/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 130т от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че първите две програми за действие на Европейските общности в областта на околната среда [4] подчертават значението за Общността на борбата със замърсяването на моретата като цяло и предвиждат, inter alia, мерки на Общността, насочени срещу замърсяването, причинено от транспортирането и корабоплаването; като има предвид, че те специално посочват, че задачата за опазване на морските води представлява приоритет с оглед опазването на жизненоважни екологични баланси;като има предвид, че третата програма за действие на Европейските общности в областта на околната среда [5] набляга на това, че в случай на инцидент, органите на засегнатите държави–членки трябва да са способни да се намесят бързо, по координиран начин и с достатъчно средства;като има предвид, че четвъртата програма за действие на Европейските общности в областта на околната среда [6] потвърждава, че борбата срещу замърсяването от изтичането на петрол продължава да е валиден приоритет и че проблемът със замърсяването на водите действително все повече се изостря; като има предвид, че програмата признава, че освен на петрола трябва да бъде обърнато значително внимание на други опасни вещества, транспортирани по море;като има предвид, че петата програма за действие на Европейските общности в областта на околната среда [7], от една страна, посочва необходимостта да се подобри общото състояние на подготовка и способността за намеса при природни или технологични катастрофи, а от друга, подчертава необходимостта да се подобрят средствата за намеса с оглед на нарастналите рискове, по-специално при опасни транспортни операции, което, казано по-конкретно, включва подобряване и по-нататъшно развитие на процедурите за взаимопомощ;като има предвид, че Комисията, от името на Общността, участва в преговорите за подготвяне на международно споразумение за сътрудничество за защита на бреговете и водите на североизточния Атлантически океан срещу замърсяване;като има предвид, че в резултат на тези преговори Споразумението за сътрудничество за защита на бреговете и водите на североизточния Атлантически океан срещу замърсяване беше прието на 17 октомври 1990 г. в Лисабон и бе подписано от името на Общността;като има предвид, че доколкото става въпрос за североизточния Атлантически океан, споразумението запълва празнина в международните действия, свързани със случайното замърсяване на морските води при инциденти, тъй като Балтийско море, Северно море и Средиземно море вече са обхванати от многостранни споразумения за сътрудничество в случай на случайно замърсяване на морските води;като има предвид, че е желателно Общността да одобри това споразумение, за да може да вземе участие в постигането на неговите цели наред с държавите-членки, особено като се има предвид Решение 86/85/EИО на Съвета от 6 март 1986 г. за основаване на информационна система на Общността за контрол и намаляване на замърсяването, причинено от разливането на въглеводороди и други опасни вещества в морето или в главните вътрешни водни басейни [8],РЕШИ:Член 1Споразумението за сътрудничество за защита на бреговете и водите на североизточния Атлантически океан срещу замърсяване, прието в Лисабон на 17 октомври 1990 г., се одобрява от името на Европейската икономическа общност.Текстът на споразумението е приложен към настоящото решение.Член 2Председателят на Съвета депозира, от името на Европейската икономическа общност, инструмента за одобрение пред правителството на Португалия, в съответствие с член 24, параграф 2 от споразумението.Съставено в Люксембург на 20 октомври 1993 година.За СъветаПредседателA. Bourgeois[1] ОВ C 56, 26.2.1993 г., стр. 13.[2] ОВ C 176, 28.6.1993 г., стр. 211.[3] ОВ C 201, 26.7.1993 г., стр. 48.[4] ОВ C 112, 20.12.1973 г., стр. 1 иОВ C 139, 13.6.1977 г., стр. 1.[5] ОВ C 46, 17.2.1983 г., стр. 9.[6] ОВ C 328, 7.12.1987 г., стр. 23.[7] ОВ C 138, 17.5.1993 г., стр. 33.[8] ОВ L 77, 22 3.1986 г., стр. 33. Решение, изменено с Решение 88/346/ЕИО (ОВ L 158, 25.6.1988 г., стр. 32).--------------------------------------------------


title: Решение (ОВППС) 2015/487 на Съвета от 20 март 2015 година за изменение на Решение 2011/173/ОВППС относно ограничителни мерки с оглед на положението в Босна и Херцеговина

text:
               21.3.2015

               BG

               Официален вестник на Европейския съюз

               L 77/17

         РЕШЕНИЕ (ОВППС) 2015/487 НА СЪВЕТА
   от 20 март 2015 година
   за изменение на Решение 2011/173/ОВППС относно ограничителни мерки с оглед на положението в Босна и Херцеговина
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 21 март 2011 г. Съветът прие Решение 2011/173/ОВППС (1).

               (2)

               Въз основа на преглед на Решение 2011/173/ОВППС срокът на ограничителните мерки следва да бъде удължен до 31 март 2016 г.

               (3)

               Решение 2011/173/ОВППС следва съответно да бъде изменено,

         ПРИЕ НАСТОЯЩОТО РЕШЕНИЕ:
   Член 1
   Втората алинея на член 6 от Решение 2011/173/ОВППС се заменя със следното:

      „Настоящото решение се прилага до 31 март 2016 г.“

   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 20 март 2015 година.

            За Съвета

            Председател

         E. RINKĒVIČS

      (1)  Решение 2011/173/ОВППС на Съвета от 21 март 2011 г. относно ограничителни мерки с оглед на положението в Босна и Херцеговина (ОВ L 76, 22.3.2011 г., стр. 68).


title: Решение на Съвета от 22 декември 2003 година относно сключването на Споразумение под формата на размяна на писма между Европейските общности и държавата Израел във връзка с реципрочните либерализационни мерки и замяната на протоколи 1 и 2 към Споразумението за асоцииране ЕО — Израел

text:
Важна правна забележка

|

32003D0917

Официален вестник n° L 346 , 31/12/2003 стр. 0065 - 0066 специално чешко издание глава 11 том 48 стр. 267  - 268 специално испанско издание глава 11 том 48 стр. 267  - 268 специално унгарско издание глава 11 том 48 стр. 267  - 268 специално литвийско издание глава 11 том 48 стр. 267  - 268 LV.ES глава 11 том 48 стр. 267  - 268 MT.ES глава 11 том 48 стр. 267  - 268 PL.ES глава 11 том 48 стр. 267  - 268 SK.ES глава 11 том 48 стр. 267  - 268 специално словенско издание глава 11 том 48 стр. 267  - 268

		Решение на Съветаот 22 декември 2003 годинаотносно сключването на Споразумение под формата на размяна на писма между Европейските общности и държавата Израел във връзка с реципрочните либерализационни мерки и замяната на протоколи 1 и 2 към Споразумението за асоцииране ЕО — Израел(2003/917/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, във връзка с член 300, парграф 2, първото изречение от него,като взе предвид предложението на Комисията,като има предвид, че:(1) Член 11 от Евро-Средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна [1] (Споразумение за асоцииране), което е в сила от 1 юни 2000 г. предвижда, че Общността и Израел постепенно ще осъществят по-голяма либерализация на реципрочната си търговия със селскостопански продукти от интерес за двете страни. Той предвижда Общността и Израел да преценят положението от 1 януари 2000 г. с оглед определяне на мерки, които да бъдат приложени от Общността и Израел считано от 1 януари 2001 г. в съответствие с тази цел.(2) Комисията договори от името на Общността Споразумение под формата на размяна на писма за замяната на протоколи 1 и 2 към Споразумението за асоцииране.(3) Подписаното на 4 юли 2003 г. споразумение следва да бъде одобрено.(4) Необходимите мерки за прилагането на настоящото решение се приемат в съответствие с Решение 1999/468/ЕО на Съвета от 28 юни 1999 г. относно процедурите за упражняване на изпълнителите правомощия, предоставени на Комисията [2],РЕШИ:Член 1Споразумението под формата на размяна на писма между Европейските общности и държавата Израел относно реципрочните либерализационни мерки и замяната на протоколи 1 и 2 към Споразумението за асоцииране между Европейските общности и техните държавите членки, от една страна, и Държавата Израел, от друга страна се одобрява от името на общността.Текстът на Споразумението е приложен към настоящото решение.Член 2Комисията приема подробните правила за прилагането на протоколи 1 и 2 в съответствие с процедурата, предвидена в член 3.Член 31. Комисията се подпомага от Управителния комитет по захарта (наричан тук по-нататък Комитетът), създаден с член 42 от Регламент (ЕО) № 1260/2001 на Съвета от 19 юни 2001 г. относно общата организация на пазарите в сектора на захарта [3] или, където е приложимо, от комитетите, създадени със съответните разпоредби на други нормативни актове за общата организация на пазарите, или от Комитета по митническия кодекс, създаден с член 248а от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността [4].2. При позоваване на настоящия параграф се прилагат членове 4 и 7 от Решение 1999/468/ЕО.Срокът по член 4, параграф 3 от Решение 1999/468/ЕО се определя на един месец.3. Комитетът приема свой процедурен правилник.Член 4Оправомощава председателя на Съвета да определи лицето, упълномощено да подпише Споразумението за обвързване на Общността.Член 5Настоящото решение се публикува в Официален вестник на Европейския съюз.Съставено в Брюксел на 22 декември 2003 година.За СъветаПредседателA. Matteoli[1] ОВ L 147, 21.6.2000 г., стр. 3.[2] ОВ L 184, 17.7.1999 г., стр. 23.[3] ОВ L 178, 30.6.2001 г., стр. 1, Регламент, изменен с Регламент (ЕО) № 680/2002 на Комисията (ОВ L 104, 20.4.2002 г., стр. 26).[4] ОВ L 302, 19.10.1992 г., стр. 1, Регламент, последно изменен с Регламент (ЕО) № 2700/2000 на Европейския парламент и на Съвета (ОВ L 311, 12.12.2000 г., стр. 17).--------------------------------------------------


title: 2014/822/ЕС: Решение на Европейския парламент от 23 октомври 2014 година относно освобождаването от отговорност във връзка с изпълнението на бюджета на Службата на Органа на европейските регулатори в областта на електронните съобщения за финансовата 2012 година

text:
               21.11.2014

               BG

               Официален вестник на Европейския съюз

               L 334/88

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 октомври 2014 година
   относно освобождаването от отговорност във връзка с изпълнението на бюджета на Службата на Органа на европейските регулатори в областта на електронните съобщения за финансовата 2012 година

      (2014/822/ЕС)

   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Службата на Органа на европейските регулатори в областта на електронните съобщения за финансовата 2012 година,

               —

               като взе предвид доклада на Сметната палата относно годишните отчети на Службата на Органа на европейските регулатори в областта на електронните съобщения за финансовата 2012 година, придружен от отговорите на Службата (1),

               —

               като взе предвид препоръката на Съвета от 18 февруари 2014 г. (05849/2014 — C7–0054/2014),

               —

               като взе предвид своето решение от 3 април 2014 г. (2) за отлагане на решението за освобождаване от отговорност за финансовата 2012 година, както и резолюцията, придружаваща това решение,

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

               —

               като взе предвид Регламент (ЕО) № 1211/2009 на Европейския парламент и на Съвета от 25 ноември 2009 г. за създаване на Орган на европейските регулатори в областта на електронните съобщения (ОЕРЕС) и на Служба (5), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид втория доклад на Комисията по бюджетен контрол (A8-0011/2014),

               1.

               Освобождава от отговорност Управителния комитет на Службата на Органа на европейските регулатори в областта на електронните съобщения във връзка с изпълнението на бюджета на Службата за финансовата 2012 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на Управителния комитет на Службата на Органа на европейските регулатори в областта на електронните съобщения, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 9.

      (2)  ОВ L 266, 5.9.2014 г., стр. 353.

      (3)  ОВ L 248, 16.9.2002 г., стр. 1.

      (4)  ОВ L 298, 26.10.2012 г., стр. 1.

      (5)  ОВ L 337, 18.12.2009 г., стр. 1.

      (6)  ОВ L 357, 31.12.2002 г., стр. 72.

      (7)  ОВ L 328, 7.12.2013 г., стр. 42.


title: 2011/28/ЕС: Решение на Съвета от 12 юли 2010 година относно сключването на Протокол към Споразумението за партньорство и сътрудничество, установяващо партньорство между Европейските общности и техните държави-членки, от една страна, и Република Молдова, от друга страна, относно Рамково споразумение между Европейския съюз и Република Молдова за общите принципи на участие на Република Молдова в програми на Съюза

text:
               19.1.2011

               BG

               Официален вестник на Европейския съюз

               L 14/5

         РЕШЕНИЕ НА СЪВЕТА
   от 12 юли 2010 година
   относно сключването на Протокол към Споразумението за партньорство и сътрудничество, установяващо партньорство между Европейските общности и техните държави-членки, от една страна, и Република Молдова, от друга страна, относно Рамково споразумение между Европейския съюз и Република Молдова за общите принципи на участие на Република Молдова в програми на Съюза
   (2011/28/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 114, 168, 169, 172, член 173, параграф 3, членове 188 и 192 във връзка с член 218, параграф 6, буква а), параграф 7 и параграф 8, втора алинея от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Протоколът към Споразумението за партньорство и сътрудничество, установяващо партньорство между Европейските общности и техните държави-членки, от една страна, и Република Молдова, от друга страна, относно Рамково споразумение между Европейския съюз и Република Молдова за общите принципи на участие на Република Молдова в програми на Съюза (1) (наричан по-долу „Протоколът“) бе подписан от името на Съюза на 30 септември 2010 г.

               (2)

               Протоколът следва да бъде сключен,

         ПРИЕ НАСТОЯЩОТО РЕШЕНИЕ:
   Член 1
   Протоколът към Споразумението за партньорство и сътрудничество между Европейските общности и техните държави-членки, от една страна, и Република Молдова, от друга страна, относно Рамково споразумение между Европейския съюз и Република Молдова за общите принципи на участие на Република Молдова в програми на Съюза се одобрява от името на Съюза.
   Член 2
   Председателят на Съвета отправя от името на Съюза уведомлението, предвидено в член 10 от Протокола.
   Член 3
   Настоящото решение влиза в сила в деня на приемането му.

      Съставено в Брюксел на 12 юли 2010 година.

            За Съвета

            Председател

         S. LARUELLE

      (1)  Вж. стр. 2 от настоящия брой на Официален вестник.


title: Решение 2009/820/ОВППС на Съвета от 23 октомври 2009 година за сключване от името на Европейския съюз на Споразумение за екстрадиция между Европейския съюз и Съединените американски щати и на Споразумение за правна взаимопомощ между Европейския съюз и Съединените американски щати

text:
               7.11.2009

               BG

               Официален вестник на Европейския съюз

               L 291/40

      РЕШЕНИЕ 2009/820/ОВППС НА СЪВЕТА

   от 23 октомври 2009 година
   за сключване от името на Европейския съюз на Споразумение за екстрадиция между Европейския съюз и Съединените американски щати и на Споразумение за правна взаимопомощ между Европейския съюз и Съединените американски щати
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално членове 24 и 38 от него,
   като има предвид, че:

               (1)

               След като на 26 април 2002 г. Съветът упълномощи председателството, подпомагано от Комисията, да започне преговори със Съединените американски щати, бяха договорени две споразумения със Съединените американски щати за международно сътрудничество по наказателноправни въпроси — едно за екстрадиция и едно за правна взаимопомощ.

               (2)

               В съответствие с Решение 2003/516/ЕО на Съвета от 6 юни 2003 г. (1) Споразумението за екстрадиция между Европейския съюз и Съединените американски щати (2) и Споразумението за правна взаимопомощ между Европейския съюз и Съединените американски щати (3) бяха подписани от името на Европейския съюз на 25 юни 2003 г.

               (3)

               Сега споразуменията следва да бъдат одобрени.

               (4)

               В член 3, параграф 2 от споразуменията се предвижда размяната на писмени инструменти между Съединените американски щати и държавите-членки на Европейския съюз за прилагане на двустранните договори. Член 3, параграф 3 от Споразумението за правна взаимопомощ предвижда сходно задължение за тези държави-членки, които нямат двустранен договор за правна взаимопомощ със Съединените американски щати. Тези писмени инструменти бяха разменени между всички държави-членки и Съединените американски щати.

               (5)

               На 19 февруари 2009 г. генералният секретариат на Съвета нотифицира на Съединените американски щати определянията съгласно член 2, параграф 3 и член 10, параграф 2 от Споразумението за екстрадиция и съгласно член 4, параграф 3 и член 8, параграф 2, буква б) от Споразумението за правна взаимопомощ, както и относно ограниченията, които се допускат по член 4, параграф 4 от Споразумението за правна взаимопомощ,

         РЕШИ:
   Член 1
   Одобряват се от името на Европейския съюз Споразумението за екстрадиция между Европейския съюз и Съединените американски щати и Споразумението за правна взаимопомощ между Европейския съюз и Съединените американски щати.
   Член 2
   Председателят на Съвета се оправомощава да посочи лицето, упълномощено от името на Европейския съюз да размени инструментите за одобрение, предвидени в член 22 от Споразумението за екстрадиция между Европейския съюз и Съединените американски щати и в член 18 от Споразумението за правна взаимопомощ между Европейския съюз и Съединените американски щати, за да се изрази съгласието на Европейския съюз да бъде обвързан.
   Член 3
   Настоящото решение се публикува в Официален вестник на Европейския съюз.

      Съставено в Люксембург на 23 октомври 2009 година.

            За Съвета

            Председател

         T. BILLSTRÖM

      (1)  ОВ L 181, 19.7.2003 г., стр. 25.

      (2)  ОВ L 181, 19.7.2003 г., стр. 27.

      (3)  ОВ L 181, 19.7.2003 г., стр. 34.


Важна правна забележка

|

52007BP0136(02)

2. Решение на Европейския парламент от 24 април 2007 г. относно относно приключването на сметките във връзка с изпълнението на бюджета на Европейската агенция за реконструкция за 2005 финансова година (C6-0388/2006 - 2006/2155(DEC))

Официален вестник n° 074 E , 20/03/2008 стр. 0343 - 0344

		2.Решение на Европейския парламент от 24 април 2007 г. относно относно приключването на сметките във връзка с изпълнението на бюджета на Европейската агенция за реконструкция за 2005 финансова година (C6-0388/2006 — 2006/2155(DEC))Европейският парламент,- като взе предвид окончателния годишен отчет на Европейската агенция за реконструкция за 2005 финансова година [1],- като взе предвид доклада на Сметната палата за окончателния годишен отчет на Европейската агенция за реконструкция за 2005 финансова година [2] заедно с отговора на Агенцията,- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО и по-специално член 276 от него,- като взе предвид Регламент на Съвета (EО, Eвратoм) № 1605/2002 от 25 юни 2002 г. относно финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Регламент (ЕО) № 2667/2000 на Съвета от 5 декември 2000 г. относно Европейската агенция за реконструкция [4], и п о-специално — член 8 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности [5], и п о-специално — член 94 от него,- като взе предвид член 71 и приложение V от своя правилник,- като взе предвид доклада на Комисията по бюджетен контрол и становището на Комисията по външни работи (A6-0116/2007),1. Отбелязва, че окончателният годишен отчет на Европейската агенция за реконструкция за финансовите 2004 г. и 2005 г. е както следва:Източник: Данни, подадени от Агенцията. Тази таблица обобщава данните, представени от Агенцията в годишния ѝ отчет.(в 1000 EUR) |Отчет за приходите и разходите за финансовите 2004 г. и 2005 г. || 2005 | 2004 |ПриходиСубсидии от ЕО | 261009 | 231909 |Възстановяване на разходи (повторна употреба дял III) | 546 | 1229 |Приходи от административни операции (повторна употреба дялове I и II) | 210 | 181 |Други оперативни приходи | 1076 | 6113 |Оперативни приходи общо | 262841 | 239432 |РазходиАдминистративни разходи— Разходи, свързани с персонала | 15727 | 17575 |— Други административни разходи | 7212 | 6290 |Оперативни разходи— Централизирано пряко управление | 243442 | 268965 |Административни и оперативни разходи общо | 266381 | 292830 |Излишък/(Дефицит) от оперативни дейности | -3540 | -53398 |Извънредни печалби | 0 | 738 |Извънредни загуби | 0 | -1269 |Икономически резултат за годината | -3540 | -53929 |2. Одобрява приключването на сметките на Европейската агенция за реконструкция за финансовата 2005 г.;3. Възлага на своя председател да предаде настоящото решение на директора на Европейската агенция за реконструкция, на Съвета, Комисията и Сметната палата, и да осигури публикуването му в Официален вестник на Европейския съюз (серия L).[1] ОВ С 266, 31.10.2006 г., стр. 7.[2] ОВ C 312, 19.12.2006 г., стр. 18.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 306, 7.12.2000 г., стр. 7. Регламент, последно изменен с Регламент на Комисията (ЕО) № 1756/2006 (ОВ L 332, 30.11.2006 г., стр. 18).[5] ОВ L 357, 31.12.2002 г., стр. 72.--------------------------------------------------